Det lykkedes for klubbens bedste spiller Daniel Kandi at vinde over rutinerede Kasper Kristoffersen, der tidligere har vundet DM 18 gange. Danmarksmesterskabet er Daniel Kandis andet som seniorspiller i pool, efter han i 2006 vandt første gang. Også dengang var finalemodstanderen Kasper Kristoffersen. Med sejren i weekenden er Daniel Kandi også en af favoritterne til at tage med landsholdet til Euromesterskaberne i 2016. Daniel Kandi træner til daglig i klubbens lokaler på Vesterbro 125 i Aalborg, hvor klubben også vil fejre mesterskabet ved en kommende lejlighed.

Referat:
I weekenden blev Danmarksmesterskabet i 10-ball pool afgjort, og for første gang i mange år har Aalborg Billardklub fået en ny Danmarksmester.